wickkiey/tamil-wikipedia-chunked huggingface dataset:
# ஹோடெப்செகெம்வி

| dynasty = எகிப்தின் இரண்டாம் வம்சம்; துவக்கம் ஏறத்தாழ கிமு 2890
| coregency =
| predecessor = குவா அல்லது சினெபெரு (உறுதி செய்யப்படவில்லை)
| successor = ரனெப்  
| notes =
| prenomen =
| prenomen_hiero =
| nomen = Nisut-bitj-Nebty-Hotep
*Nsw.t-btj-nbt.j-htp*
*King of Upper- and Lower Egypt, he of the Two Ladies, the satisfied*  
| nomen_hiero =<hiero>M23:X1-L2:X1-G16-R4</hiero>
| horus = Hor-Hotepsekhemwy
*Hr.-htp-sxm.wj*
*Horus, reconciliation of the two powers*
| horus_hiero = <hiero>R4-S42-S42</hiero>
| horus_prefix =
| nebty = Sehotep-Nebty
*S.htp-nbt.j*
*He who pacifies the Two Ladies*
<hiero>G16-S29-R4</hiero>  
**Abydos King List**
Bedjau
*Bḏ3.w*
*The smelter*
<hiero><-D58-U28-G43-P11-></hiero>  
**Saqqara King List**
Netjerbau
*Nṯr-b3.w*
*Divine of Bas*
<hiero><-R8-G30-></hiero>  
**Turin Canon**
...Bau-hetepju
*...b3.w-htp.w*
*...Bas are satisfied*
<hiero>HASH-G30-R4:Z2-V11A-G7</hiero>  
**Giza Writing Board (6th dynasty)**
Bedjatau
*Bḏ3-t3.w*
*The smelter* பண்டைய எகிப்து வரலாற்று ஆசிரியர் மெனெதோவின் அறிக்கையில், மன்னர் ஹோடெப்செகெம்வி 38 ஆண்டுகள் ஆட்சி செய்தார் எனக்குறிப்பிடுகிறார்.எகிப்தியவியல் அறிஞர்களின் கூற்றுப்படி, மேற்படி இரண்டு கருத்துகளும் சரியல்ல எனக்கூறுவதுடன், மன்னர் ஹோடெப்செகெம்வின் ஆட்சிக் காலம் 25 அல்லது 29 ஆண்டுகள் எனக்குறிப்பிடுகிறார்கள்.அபிதோஸ் மன்னர்கள் பட்டியலில் மன்னர் ஹோடெப்செகெம்வி பெயர் பொறித்த குறுங்கல்வெட்டு எண் 9 உள்ளது.
# ஹோடெப்செகெம்வி

## இதனையும் காண்க

- எகிப்தின் துவக்க கால அரச மரபுகள்
- எகிப்தின் இரண்டாம் வம்சம்
# இணையடிப் பன்முகி

வடிவவியலில் **இணையடிப் பன்முகி** (*prismatoid*) என்பது தனது அனைத்து உச்சிகளையும் இரு இணை தளங்களில் அமைந்திருக்கக் கொண்ட ஒரு பன்முகி. இதன் பக்கவாட்டு முகங்கள் சரிவங்களாகவோ, முக்கோணங்களாகவோ இருக்கலாம். இரண்டு இணை தளங்களிலும் அமைந்திருக்கும் உச்சிகளின் எண்ணிக்கை சமமாகவும், பக்கவாட்டு முகங்கள் இணைகரங்களாகவோ அல்லது சரிவகங்களாகவோ இருக்குமானால் அந்த இணையடிப் பன்முகியானது பட்டகமாக இருக்கும்.
# இணையடிப் பன்முகி

## கன அளவு

இரு இணை அடிப்பக்க முகங்களின் பரப்பளவு A<sub>1</sub>, A<sub>3</sub>; இரு இணை அடிப்பக்கங்களுக்கும் நடுவிலுள்ள ஒரு தளத்தால் இப்பன்முகி வெட்டப்படும்போது கிடைக்கும் குறுக்குவெட்டின் பரப்பளவு A<sub>2</sub>; இரு இணை அடிப்பக்கங்களுக்கு இடைப்பட்ட தூரம், அதாவது பன்முகியின் உயரம் h எனில் இணையடிப் பன்முகியின் கனவளவு:
:<math>V = \frac{h(A_1 + 4A_2 + A_3)}{6}</math>
# சக்கீரி அகமது குட்டி

**சக்கீரி அகமது குட்டி** (*Chakkeeri Ahamed Kutty*) ஓர் இந்திய அரசியல்வாதியாவார். இந்திய ஒன்றிய இசுலாமியக் கூட்டிணைவுக் கட்சியைச் சேர்ந்த இவர் ஒரு சமூக சேவகரும் ஆவார். 1973 ஆம் ஆண்டு மார்ச்சு மாதம் 02 ஆம் தேதி முதல் 1977 ஆம் ஆண்டு மார்ச்சு மாதம் 25 ஆம் தேதிவரை கேரள அரசாங்கத்தில் கல்வி அமைச்சராக பணியாற்றினார். 1977 ஆம் ஆண்டு மார்ச்சு மாதம் 28 ஆம் தேதி முதல் 1980 ஆம் ஆண்டு பிப்ரவரி மாதம் 14 ஆம் தேதிவரை கேரள சட்டமன்றத்தின் அவைத்தலைவராகவும் பணியாற்றினார். 1915 ஆம் ஆண்டில் பிறந்த இவர் 1993 ஆம் ஆண்டில் இறந்தார்.  
ஒன்றிய இசுலாமியக் கூட்டிணைவுக் கட்சியில் சேருவதற்கு முன்பு சக்கீரி அகமது குட்டி இந்திய தேசிய காங்கிரசின் ஊழியராக இருந்தார். இசுலாமியக் கூட்டிணைவு சட்டமன்றக் கட்சியின் செயலாளராகவும், செயற்குழு உறுப்பினராகவும் இவர் பணியாற்றினார்.
# சக்கீரி அகமது குட்டி

## சட்டமன்ற உறுப்பினர்

- மெட்ராசு சட்டமன்றம் (1952–56)
- 1 ஆவது கேரள சட்டமன்றம் குட்டிபுரம்
- 3 ஆவது கேரள சட்டமன்றம் மலப்புரம் (1969 இல் இடைத்தேர்தலில் தேர்ந்தெடுக்கப்பட்டார்)
- 4 ஆவது கேரள சட்டமன்றம் குட்டிப்புரம்
- 5 ஆவது கேரள சட்டமன்றம் குட்டிப்புரம்
# காசெகெம்வி

**காசெகெம்வி** (**Khasekhemwy**) பண்டைய எகிப்தை ஆண்ட துவக்க கால அரசமரபின் இரண்டாம் வம்சத்தின் மன்னர்களில் 12-வதும் மற்றும் இறுதியானவரும் ஆவார். இவர் எகிப்தை கிமு 2690 முதல் கிமு 2670 முடிய 18 ஆண்டுகள் ஆட்சி செய்தார். இவர் மேல் எகிப்தில் *சூனெத் எல் செபிப்* எனுமிடத்தில் பெரிய அளவில் களிமண் செங்கல் கோட்டையை நிறுவினார். மேலும் நெக்கென், சக்காரா மற்றும் அபிதோஸ் நகரங்களில் கோட்டைகளை நிறுவினார். மேலும் இவர் தனக்கான சிலையை தானே நிறுவிக்கொண்டவர். இவரது கல்லறை அபிதோஸ் நகரத்தில் அகழாய்வில் கண்டெடுக்கப்பட்டது.  
மன்னர் காசெகெம்வி ஓரசு மற்றும் சேத் கடவுள் சின்னங்களை கொண்டிருந்தார். இம்மன்னர் தனக்கான பெரிய கல்லறையை 58 அறைகளுடன், 70 மீட்டர் நீளம், 17 மீட்டர் அகலத்தில் அபிதோஸ் நகரத்தில் சுண்ணாம்புக் கற்களால் நிறுவிக்கொண்டவர். இவர் வடக்கு எகிப்தின் எதிரிகளை வேட்டையாடி, நெக்கென் நகரத்தை தனது இராச்சியத்தின் தலைநகராகக் கொண்டவர் எனக்கல்வெட்டுக் குறிப்புகள் கூறுகிறது.  
இவரது மகன் ஜோசெர் மூன்றாம் வம்சத்தை நிறுவி பழைய எகிப்திய இராச்சியத்தை ஆட்சி செய்தவர் ஆவார்.
# காசெகெம்வி

## இதனையும் காண்க

- எகிப்தின் இரண்டாம் வம்சம்
- எகிப்தின் துவக்க கால அரச மரபுகள்
- எகிப்தின் மூன்றாம் வம்சம்
- பழைய எகிப்து இராச்சியம்
# காசெகெம்வி

## ஆதார நூற்பட்டியல்

- Toby Wilkinson, *Royal Annals of Ancient Egypt: The Palermo Stone and Its Associated Fragments*, (Kegan Paul International), 2000.
- Egypt: Khasekhem/Khasekhemwy of Egypt's 2nd dynasty
# ரோசர் விட்டேகர்

**ரோசர் விட்டேகர்** (பி. 22 மார்ச்சு 1936), ஆங்கிலப் பாடகரும் பாடலாசிரியரும் சீழ்க்கையிசைக் கலைஞரும் ஆவார்; நைரோபியில் பிறந்த ரோசரின் பெற்றோர் இங்கிலாந்திலிருந்து சென்று அங்கு குடியேறிவர்கள். நியூ வேல்டு இன் த மானிங் (*New World in the Morning*), த லாஸ்ட் ஃபேர்வெல் (*The Last Farewell*), டரம் டவுன் (*Durham Town*) உள்ளிட்ட வெற்றிப் பாடல்களை வெளியிட்டுள்ளார். இனிய கட்டைக்குரல், சீழ்க்கையினால் இசையமைக்கும் கலை, கித்தார் இசைக்கும் திறமை இவரது அடையாளங்கள்.
# மூர்கோத் குமரன்

**மூர்கோத் குமரன்** (*Moorkoth Kumaran*) இந்தியாவைச் சேர்ந்த ஒரு சமூக சீர்திருத்தவாதியும் ஆசிரியரும் ஆவார். மலையாளத்தில் ஒரு முக்கிய சிறுகதை எழுத்தாளராகக் கருதப்படுகிறார். இவர் வாழ்ந்த காலம் 1874 ஆம் ஆண்டு முதல் 1941 ஆம் ஆண்டு வரையுள்ள காலமாகும்.  
கேரள மாநிலம் கண்ணூர் மாவட்டம் தலச்சேரியைச் சேர்ந்த பணக்கார தியா குடும்பத்தில் இருந்து குமரன் தோன்றினார். நாராயண குருவின் சீடரான இவர், தன்னுடைய குருவின் முதல் வாழ்க்கை வரலாற்றை எழுதினார். அவர் உயிருடன் இருந்தபோது கேரளாவில் நாராயண குருவின் முதல் சிலையையும் நிறுவத் தொடங்கினார்.
# மூர்கோத் குமரன்

## வாழ்க்கைக் குறிப்பு

மூர்கோத்து குமரன் வட மலபாரின் புகழ்பெற்ற பிரபுத்துவ குடும்பத்தில் 1874 ஆம் ஆண்டு மே மாதம் 23 ஆம் தேதியன்று பிறந்தார். அப்பா - மூர்கோத் ராமுண்ணி, அம்மா - பரப்புறத்து குஞ்சிறுதா என்பவர்களாவர். தாயார் இவருக்கு ஆறு வயதாக இருந்தபோது இறந்தார். தந்தை எட்டு வயதாக இருந்தபோது இறந்தார். குமரன் தன்னுடைய தந்தையின் குடும்பத்தில் வளர்ந்தார். தலச்சேரியிலும் சென்னையிலும் கல்வி கற்றார். குமரன் "மாடரேட்" என்ற பெயரில் பத்திரிகை ஒன்றை தொடங்கி வெளியிட்டார். சிறுகதை எழுத்தாளராகவும் விமர்சகராகவும் அறியப்பட்ட்டார். பல்வேறு பள்ளி, கல்லூரிகளில் ஆசிரியராகப் பணியாற்றினார். 1941 ஆம் ஆண்டு சூன் மாதம் 25 அன்று இறந்தார்.
# சௌரவ் ராய்

**சௌரவ் ராய்** (*Sourav Roy*) ஓர் இந்திய அரசியல்வாதியும் மாணவச் செயற்பாட்டாளரும் ஆவார். தேசிய ஆட்சிக்குழு உறுப்பினராகவும் அகில இந்திய மாணவர் சங்கத்தின் ஊக்ளி மாவட்ட செயலாளராகவும் உள்ளார். 2021 ஆம் ஆண்டு நடைபெற்ற மேற்கு வங்க சட்டமன்றத்திற்கான உத்தரபாரா சட்டமன்ற தொகுதியில் இருந்து இந்தியப் பொதுவுடமைக் கட்சியின் (மார்க்சியம்-லெனினியம்) விடுதலை வேட்பாளராக இருந்தார்.
# ரெல்லி ஆறு

**ரெல்லி ஆறு** (*Relli River*) என்பது இந்திய மாநிலங்களான சிக்கிம் மற்றும் மேற்கு வங்கத்தில் ஓடும் சிறிய ஆறாகும். இது இமயமலையில் தோன்றுகிறது. காளிம்பொங்கிற்கு அருகில் பாயும் இந்த ஆறு சுமார் ) உயரத்தில் அழகரா-லாவா வனத் தொடருக்கு இடையில் ஓடுகின்றது. இது திபின் தாரா என்றும் அழைக்கப்படுகிறது. இந்த ஆறு டீஸ்டா ஆறுடன் கலக்கின்றது. ரெல்லி ஆறு மத்திய காளிம்பொங்கிலிருந்து பயணிக்கின்றது. வழியில் தியோலோ மலையால் பிரிக்கப்படுகிறது. ரெல்லி கிராமம் காளிம்பொங் கீழ்ப்பகுதியில் ரெல்லி ஆற்றின் கரையோரத்தில் அமைந்துள்ளது. இப்பகுதி சாலை மற்றும் தொடருந்து மூலம் நகரத்துடன் இணைக்கப்பட்டுள்ளது.
# ரெல்லி ஆறு

## சுற்றுலா

ரிஞ்சிங்பாங், கலிம்போங்கின் வடக்குப் பகுதியில் அமைந்துள்ள ஒரு சுற்றுலா இடமாகும். காளிம்பொங்கினை சார்ந்தவர்களுக்கு ரெல்லி பொழுதுபோக்கும் இடமாகும். இங்கு உள்ளூர் உணவு வகைகள், பொழுது போக்கும் இடங்கள், படகு சவாரி மற்றும் மீன்பிடித்தல் உள்ளிட்ட செயல்பாடுகளால் வார இறுதி சுற்றுலா இடமாகத் திகழ்கின்றது. மேற்கு வங்க சுற்றுலாத் துறையால் நிர்வகிக்கப்படும் ஓர் சாலையோர விடுதியும் அமைந்துள்ளது.  
ஆண்டுதோறும் மகர சங்கராந்தி விடுமுறையில் (சனவரி 14) ரெல்லியில் கண்காட்சி ஒன்று நடத்தப்படுகிறது.
# ரெல்லி ஆறு

## வரலாற்று தளங்கள்

கோம்பாசு அல்லது மடாலயங்கள், செலப் லா கணவாய் காட்சி முனை ஆகியவை இந்த ஆற்றின் அருகே அமைந்துள்ளன.  
மேற்கு வங்காளத்தில் உள்ள பூட்டான் இல்லம், ஆழமான பள்ளத்தாக்கிற்குக் கீழே ரெல்லி ஆற்றினை நோக்கி அமைந்துள்ளது.
# 2022 குவாத்தமாலா நிலநடுக்கம்

**2022 குவாத்தமாலா நிலநடுக்கம்** (*2022 Guatemala earthquake*) மத்திய அமெரிக்காவில் உள்ள குவாத்தமாலா நாட்டில் 2022 ஆம் ஆன்டு பிப்ரவரி மாதம் 16 ஆம் தேதியன்று பயங்கர நிலநடுக்கம் ஏற்பட்டது. இந்நிலநடுக்கம் ரிக்டர் அளவில் 6.2 ஆக பதிவானது. மாற்றியமைக்கப்பட்ட மெர்கல்லி தீவிர அளவுகோலில் இந்நிலநடுக்கம் வலுவான உச்ச தீவிரத்தை அடைந்தது. அதிகாலை குவாத்தமாலாவின் தெற்குப் பகுதிகளில் ஏற்பட்டது. தலைநகரத்திலும் அதைச் சுற்றியுள்ள பகுதிகளிலும் சேதம் பரவலாக இருந்தது. பெரும்பாலும் வீடுகளில் விரிசல் விழுந்த சுவர்கள் மற்றும் பாறைகள் சரிந்தன. மெக்சிகோ எல்லையில் உள்ள மலைப்பிரதேசமான சான்மார்கோசு மாகாணத்தில் ஏராளமான வீடுகள் இடிந்து தரைமட்டமானது. பலர் உயிரோடு புதைந்தனர்.
# 2022 குவாத்தமாலா நிலநடுக்கம்

## கண்டத்தட்டு அமைப்பு

குவாத்தமாலாவின் கடற்கரையானது வட அமெரிக்க மற்றும் கோகோசு தகடுகளின் ஒன்றிணைந்த எல்லைகளுக்கு இடையே மத்திய அமெரிக்க அகழி என அழைக்கப்படுகிறது. இது வடக்கே மெக்சிகோ மற்றும் தெற்கே பனாமா வரை நீண்டுள்ளது. மறுபுறம், நாட்டின் வடக்குப் பகுதிகளில் மொட்டகுவா பெயர்ச்சிப் பிளவு உள்ளது. இது வட அமெரிக்க மற்றும் கரீபியன் தகடுகளின் இடது பக்க படுகைக் கிடை நகர்வுப்பிளவு ஒருங்கிணைப்பால் ஏற்படுகிறது. மொடகுவா பிளவானது வடக்கு குவாத்தமாலாவில் பல அழிவுகரமான நிலநடுக்கங்களை ஏற்படுத்தியது. குறிப்பாக 1976 ஆம் ஆண்டு குவாத்தமாலா நிலநடுக்கம் ரிக்டர் அளவுகோலில் 7.5 ஆக இருந்தது.
# 2022 குவாத்தமாலா நிலநடுக்கம்

## நிலநடுக்கம்

நிலநடுக்கம் உள்ளூர் நில அதிர்வு முகமைகளின் கணக்கீட்டின்படி 6.8 ரிக்டர் அளவில் இருந்தது. ஆனால் பின்னர் அமெரிக்க புவியியல் புவியியல் ஆய்வு மூலம் ரிக்டர் அளவில் 6.2 ஆக மாற்றப்பட்டது. மாற்றியமைக்கப்பட்ட மெர்கல்லி தீவிர அளவுகோலில் இந்நிலநடுக்கம் V (மிதமான) உச்ச தீவிரத்தை அடைந்தது.
# 2022 குவாத்தமாலா நிலநடுக்கம்

## உயிரிழப்புகள்

நிலநடுக்கத்தால் தலைநகர் குவாத்தமாலா நகரிலும் அதைச் சுற்றியுள்ள வீடுகள் மற்றும் கட்டிடங்களின் சுவர்களில் விரிசல் ஏற்பட்டது. மலைகளுக்கு அருகில் உள்ள சாலைகளில் பல இடங்களில் நிலச்சரிவு ஏற்பட்டு சாலைகள் தடைபட்டன. மிக்சுகோ நகரில் ஒரு பெண், குவெட்சல்டெனாங்கோ நகரத்தில் ஒரு ஆண் என இரண்டு பேர் இறப்பு அடையாளங் காணப்பட்டுள்ளது.
# தியோலோ மலை

**தியோலோ மலை** (*Deolo Hill*) இந்தியாவின் மேற்கு வங்காள மாநிலத்தின் காளிம்பொங் நகரில் உள்ள மலைகளில் ஒன்றாகும். காளிம்பொங் டர்பின் மற்றும் தியோலோ ஆகிய இரு மலைகளை இணைக்கும் முகட்டில் இது அமைந்துள்ளது. இந்த மலை கடல்மட்டத்திலிருந்து 1,704 மீட்டர் (5,590 அடி) உயரத்தில் அமைந்துள்ளது. இது காளிம்பொங் நகரத்தின் மிக உயரமான இடமாகும். இதுநகரின் வடகிழக்கில் அமைந்துள்ளது. நகரின் முதன்மையான குடிநீர் ஆதாரமாக விளங்கும் மூன்று நீர்த் தேக்கங்கள், இந்த மலையின் மேல் உள்ளன. காளிம்பொங் நகரம், ரெல்லி ஆற்றுப் பள்ளத்தாக்கில் உள்ள கிராமங்கள், டீஸ்டா ஆறு மற்றும் டீஸ்டா ஆற்றுப் பள்ளத்தாக்குகள் அனைத்தையும் இந்த இடத்திலிருந்து பார்க்கலாம்.  
மேகமூட்டம் இல்லாமல் வானம் தெளிவாக இருக்கும்போது, மேற்கு சிக்கிமின் பனி படர்ந்த மலைகளையும் இங்கிருந்து காணலாம். இந்த மலையின் உச்சியில், பொழுதுபோக்கு நோக்கங்களுக்காகக் கட்டப்பட்ட பூங்கா ஒன்று உள்ளது. இதில் கவர்ச்சியான மலர்ச்செடிகள் பல உள்ளன. இந்த பூங்கா சுற்றுலாப் பயணிகளுக்கும் உள்ளூர் மக்களுக்கும் ஓர் பிரபலமான சுற்றுலாத் தலமாகும். பூங்காவிற்கு அருகில் இந்து கோயிலும் உள்ளது. மொத்தத்தில் தியோலோ காளிம்பொங் நகரம் மற்றும் இதன் அண்டை மலைகளின் பரந்த 360 பாகைக் காட்சியை வழங்குகிறது.
# துர்பின் மலை

பார்க்கும் காட்சி.]]
**துர்பின் மலை** (*Durpin Hill*)(உள்ளூர் மொழியில் தாரா) என்பது காளிம்பொங்கில் உள்ள இரண்டு மலைகளில் ஒன்றாகும் (மற்றொன்று தியோலோ மலை). இந்த இரண்டு மலைகளும் முகடு ஒன்று மூலம் இணைக்கப்பட்டுள்ளது. இந்த முகட்டில் காளிம்பொங் நகரம் அமைந்துள்ளது. தாரா கடல்மட்டத்திலிருந்து சுமார் 1,372 மீட்டர் (4,501 அடி) உயரத்தில் நகரத்தின் தென்மேற்கே அமைந்துள்ளது. காளிம்பொங் நகரம், மேற்கு சிக்கிமின் பனி மூடிய இமயமலைத் தொடர்கள், டீஸ்டா ஆறு மற்றும் பள்ளத்தாக்குகள் மற்றும் தொலைவில் உள்ள செலப் லா கணவாய் ஆகியவற்றைக் கண்டு களிக்கும் வகையில் இந்த மலை அமைந்துள்ளது. மலை உச்சிக்குச் சற்று தள்ளி குழிப்பந்தாட்ட மைதானம் ஒன்றும் உள்ளது.  
மலையின் மேல் தலாய் லாமாவால் 1976-ல் புனிதப்படுத்தப்பட்ட ஜாங் தோக் பால்ரி மடாலயம் உள்ளது. இந்த மடாலயம் இதன் நினைவுச்சின்னத்தில் காங்யூரின் 108 தொகுதிகளையும், சீனப் படையெடுப்பிற்குப் பிறகு திபெத்திலிருந்து கொண்டுவரப்பட்ட பிற புனித நூல்கள் மற்றும் சுருள்களையும் கொண்டுள்ளது.  
பன்னாட்டு எல்லை அருகியில் இருப்பதால் துர்பின் மலையில் இந்தியத் தரைப்படை முக்கிய தளம் ஒன்றை அமைத்துள்ளது. மடத்தின் அருகே, இந்திய தரைப்படையின் உலங்கு வானூர்தி இறங்கு தளம் கட்டப்பட்டுள்ளது.
# பெய்ல்ஸ்டீன் சோதனை

**பெய்ல்ஸ்டீன் சோதனை** (Beilstein test) என்பது கரிம ஆலைடுகளுக்கான ஒரு எளிய தரமான வேதிச்சோதனை ஆகும். இது பிரெட்ரிக் கோன்ராட் பெயில்ஸ்டீனால் உருவாக்கப்பட்டது.  
தாமிர(II) ஆக்சைடின் பூச்சு ஒன்றை உருவாக்க, ஒரு செப்புக் கம்பி சுத்தம் செய்யப்பட்டு பன்சன் அடுப்பு சுடரில் சூடேற்றப்படுகிறது. பின்னர் அதை சோதனை செய்ய வேண்டிய மாதிரியில் தோய்த்து மீண்டும் ஒரு முறை சுடரில் சூடாக்க வேண்டும். தாமிர ஆலைடு உருவாகியிருந்தால் பச்சை நிறச் சுடரொளிரும். இது தாமிர ஆலைடு உருவாகியிருப்பதை அடையாளம் காண உதவும். இச்சோதனையானது புளோரின்/புளோரைடுகளைக் கண்டறிய உதவவில்லை.  
இந்த சோதனையானது இனி வரும் காலங்களில் அதிகமாக பயன்படுத்தப்படாது. இச்சோதனை பரவலாகப் பயன்படுத்தப்படாததற்கு ஒரு காரணம் யாதெனில், சோதனைப் பொருள் ஒரு பாலிகுளோரோரேனாக இருந்தால், அதிக நச்சுத்தன்மையுள்ள குளோரோ-டையாக்ஸின்களை உருவாக்கக் கூடும்.  
ஆலைடுக்கான மாற்று ஈரச் சோதனை சோடியம் இணைவு லசைன் சோதனை ஆகும் &#x2014; இந்த சோதனையானது சோடியம் ஆலைடு உள்ளிட்ட கரிமப் பொருட்களை கனிம உப்புகளாக மாற்றுகிறது. இவ்வாறு கிடைத்த கரிம உப்புகளோடு வெள்ளி நைட்ரேட் கரைசலைச் சேர்ப்பதால், எந்த ஆலைடாக இருந்தாலும் அந்தந்த வெள்ளி ஆலைடாக வீழ்படியச் செய்கிறது.
# உட்ரோபா குகை

**உட்ரோபா குகை** (*Utroba Cave*) பல்கேரியா நாட்டின் கர்தாலி மாகாணத்தில் உள்ள வரலாற்றுக்கு முந்தைய ஒரு குகை சரணாலயம் ஆகும். திரேசிய காலத்தைச் சேர்ந்த இக்குகை மனித பெண்ணுறுப்பை ஒத்திருக்கிறது.
# உட்ரோபா குகை

## வரலாறு

உட்ரோபா குகை கர்தாலியில் இருந்து 20 கிலோமீட்டர் தொலைவில் உள்ளது. கிமு 480 ஆம் ஆண்டுக்கு முந்தையது. குகையானது குகை கர்பப்பை அல்லது கர்ப்பப்பை குகை என்றும் அழைக்கப்படுகிறது, ஏனெனில் நுழைவாயில் பெண்ணின் சினைப்பையின் வடிவத்தில் உள்ளது. குகையின் உட்புறம் கர்ப்பப்பையை ஒத்திருப்பதைக் காணலாம்.  
}}
# பீட்டர் நினோவ்

**பீட்டர் நினோவ்** (*Peter Nienow*) இசுக்காட்லாந்து நாட்டிலுள்ள எடின்பர்க்கு பல்கலைக்கழகத்தில் பனியியலில் பேராசிரியராக உள்ளார். எடின்பர்க்கு இராயல் கழகத்தின் உறுப்பினரான இவரது ஆராய்ச்சி பனிப்பாறைகள் மற்றும் பனிக்கட்டிகள் காலநிலை மாற்றத்திற்கு எவ்வாறு பதிலளிக்கின்றன என்பதில் கவனம் செலுத்துகிறது. இலெய்டன் பார்க் பள்ளி மற்றும் கேம்பிரிச்சுப் பல்கலைக்கழகத்தில் கல்வி பயின்றார்.  
துருவப் பகுதிகளைப் பற்றிய அறிவைப் பெற்றதற்காகவும் தீவிர துன்பங்களுக்கு இடையில் துருவப் பயணங்களை மேற்கொண்டவர்களுக்காகவும் பிரித்தானியக் குடிமக்களுக்கு வழங்கப்படும் துருவப் பதக்கம் இவருக்கு வழங்கப்பட்டது.
# பீட்டர் நினோவ்

## விருதுகள்

2019 ஆம் ஆண்டு பீட்டர் நினோவுக்கு எடின்பர்க் இராயல் கழகத்தின் உறுப்பினர் தகுதி வழங்கப்பட்டது.
# ஐக்கிய அமெரிக்க ஆயுதப்படை நிறுவனம்

**ஐக்கிய அமெரிக்க ஆயுதப்படை நிறுவனம்** (*United States Armed Forces Institute*) அமெரிக்க ஆயுதப் படைகளின் ஒரு பகுதியாக இருந்த ஒரு கல்வி அமைப்பாகும். 1942 ஆம் ஆண்டு ஏப்ரல் மாதத்தில் ஓர் இராணுவ நிறுவனமாக இது நிறுவப்பட்டது.  
1942 மற்றும் 1974 ஆம் ஆண்டுகளுக்கு இடையில் இந்நிறுவனம் கல்லூரி அளவில் பொதுத் தேர்வுகள் மற்றும் ஐக்கிய அமெரிக்க ஆயுதப்படை நிறுவன பாடங்களை உள்ளடக்கிய கல்வி வாய்ப்புகளை அமெரிக்கா, கரீபியன், ஐரோப்பா, அவாய் மற்றும் சப்பான் ஆகிய நாடுகளில் உள்ள இராணுவ சேவை உறுப்பினர்களுக்கு வழங்கியது.  
விசுகொன்சின் மாகாணத்தின் தலைநகரமான மேடிசன் நகரில் ஐக்கிய அமெரிக்க ஆயுதப்படை நிறுவனத்தின் தலைமையகம் இருந்தது.
# அடல் புத்தாக்கத் திட்டம்

அடல் புத்தாக்கத் திட்டம் (ஏஐஎம்) என்பது நாடு முழுவதும் புத்தாக்கம் மற்றும் தொழில்முனைவோரை மேம்படுத்துவதற்காக நிதி ஆயோக் 2016 ஆம் ஆண்டு தோற்றுவித்த ஒரு முதன்மை முயற்சியாகும்.  
இதன் நோக்கமானது, பிரச்சினைகளை தீர்வுகாணும் ஒரு முழுமையான அணுகுமுறையை பள்ளிகளில் உருவாக்குவது மற்றும் பல்கலைக்கழகங்கள், ஆராய்ச்சி நிறுவனங்கள், தனியார் மற்றும் MSME துறையில் தொழில்முனைவோர்க்கான சுற்றுச்சூழலை உருவாக்குவது ஆகும்.
# அடல் புத்தாக்கத் திட்டம்

## கூறுகள்/நிலைகள்

இந்த திட்டத்தின் நோக்கத்தினை நிறைவேற்றுவதற்க்காக பல்வேறு நிலைகள் பல்வேறு மட்டங்களில் ஏற்படுத்தப்பட்டுள்ளன. அவை:  
"1. அடல் பழுதாக்க ஆய்வகம் (ATL-ATAL TINKERING LAB):" இதன் முன்முயற்சியானது வழக்கமான இந்தியக்கல்வி முறையிலிருந்து மாறுபட்டு, ஆறாம் வகுப்பு முதல் பனிரெண்டாம் வகுப்பு வரையிலுள்ள மாணவர்களை தொழில்நுட்ப கண்டுபிடிப்பு உலகிற்கு அறிமுகப்படுத்தும் முன்னுதாரண மாற்றத்தை உருவாக்குகிறது. ATL ஆனது இந்தியப் பள்ளிகளில் கலாச்சார ரீதியாக வேறுபட்ட நுண்ணிய சூழலை மேம்படுத்துகிறது, இது ஒரு நிலையான பாடத்திட்டம் இன்றி மாணவர்கள் அவர்தம் ஆர்வமுள்ள பகுதியில் வேலை செய்ய அனுமதிக்கிறது. டிங்கரிங் ஆய்வக பணியானது நாடு தழுவிய வெகுஜன இயக்கத்தை தூண்டுகிறது மற்றும் அடிமட்டத்தில் மில்லியன் கணக்கான இளம் உயர்நிலைப் பள்ளி கண்டுபிடிப்பாளர்களை உருவாக்குகிறது.  
இன்றுவரை, AIM ATLகளை நிறுவுவதற்காக நாட்டின் 680+ மாவட்டங்களில் 10,000 பள்ளிகளைத் தேர்ந்தெடுத்துள்ளது. இதுவரை 7000க்கும் மேற்பட்ட பள்ளிகளுக்கு நிதியுதவி வழங்கப்பட்டுள்ளது மேலும் 2 மில்லியனுக்கும் அதிகமான மாணவர்கள் ATLகளுக்கான அணுகலைப் பெற்றுள்ளனர்.  
"2. அடல் அடைகாக்கும் மையம் (AIC-ATAL INCUBATION CENTRE):" இதன் நோக்கமானது நாடு முழுவதும் அதிநவீன உள்கட்டமைப்புடன் உலகத் தரம் வாய்ந்த அடைகாக்கும் வசதிகளை அமைப்பது, இது ஆய்வகங்களின் அடிப்படையில் துறைசார் நிபுணர்களின் வழிகாட்டுதல் தன்மையுடன் அடுத்த தலைமுறை தொடக்கங்களுக்கு ஆதரவளிக்கும். இது வணிக திட்டமிடல் ஆதரவு தவிர, விதை மூலதனத்திற்கான அணுகல்(seed fund), தொழில் கூட்டாண்மை, பயிற்சி போன்றவற்றை அளிக்கும்.  
அடல் புத்தாக்கத் திட்டமானது, இதுவரை 68க்கும் மேற்பட்ட அடல் இன்குபேஷன் மையங்களை பல்கலைக்கழகங்கள் / நிறுவனங்கள் / தனியார் நிறுவனங்களுடன் இணைந்து வெற்றிகரமாக செயல்படுத்தி வருகிறது.  
"3. அடல் சமூக புத்தாக்க மையம்(ACIC-ATAL COMMUNITY INNOVATION CENTRE:)" இதன் நோக்கம், உள்கட்டமைப்பு இல்லாத மற்றும் புதுமைக்கான சூழல் எளிதாக கிடைக்காமலிருக்கும் இந்தியாவின் பின்தங்கிய / சேவை செய்யப்படாத பகுதிகளில் (இரண்டாம் நிலை-II நகரங்கள், மூன்றாம் நிலை- III நகரங்கள் மற்றும் முதல் நிலை - I நகரங்களில் பின்தங்கிய/சேவையற்ற பகுதிகள், வடகிழக்கு மாநிலங்கள், சம்மு&காசுமீர், சீர்மிகு நகரங்கள், பின்தங்கிய மாவட்டங்கள், கிராமப்புற மற்றும் பழங்குடியினர் பகுதிகளில்) தொழில் முனைவோர் உணர்வை ஊக்குவிக்குபதாகும்.  
"4. அடல் புது இந்தியா சவால்(ANIC-ATAL NEWINDIA CHALLENGE):" என்பது அடல் புத்தாக்க பணியின் ஒரு முன்முயற்சியாகும், இது மானிய அடிப்படையில் தேசிய முக்கியத்துவம் மற்றும் சமூகம் சார்ந்த பகுதிகளில் மேம்பட்ட தொழில்நுட்பங்களின் அடிப்படையில் தயாரிப்புகளை உருவாக்கும் புதுமைகளை ஆதரிப்பதை நோக்கமாகக் கொண்டது.  
"5. சிறு குறு தொழில்களுக்கான புத்தாக மற்றும் பயனூறு ஆராய்ச்சி மையம் (ARISE):" சிறுகுறு தொழிற்சாலைகள் (MSME)கள் மற்றும் ஸ்டார்ட்அப்களில் ஆராய்ச்சி, கண்டுபிடிப்பு மற்றும் வேலை உருவாக்கம் போன்றவற்றில் சரவதேச நாடுகளின் உதவியுடன் மேம்படுத்துவதை நோக்கமாகக் கொண்டது.
# அடல் புத்தாக்கத் திட்டம்

## மேலும் பார்க்க

- https://www.aim.gov.in/index.php  
- அடல் புத்தாக்க திட்டத்தின் கீழ் தமிழ்நாடு மாணவர்கள் தீர்வுகள் - https://www.youtube.com/watch?v=v-3kiYKlDyE
# மிச்சியாகி தகாகாசி

**மிச்சியாகி தகாகாசி** (*Michiaki Takahashi*) (பிப்ரவரி 17, 1928 - திசம்பர் 16, 2013) ஒரு யப்பானிய நச்சுயிரியல் வல்லுநர் ஆவார். இவர் சின்னம்மைகாக முதல் தடுப்பூசியைக் கண்டுபிடித்ததற்காகவும், ஓகா தடுப்பூசியைத் தயாரிக்க வெரிசெல்லா ஜோஸ்டர் வைரஸைக் குறைக்கவும் பாடுபட்ட மிகவும் பிரபலமானவர்.
# மிச்சியாகி தகாகாசி

## வாழ்க்கை

பிப்ரவரி 17, 1928 இல் யப்பானின் ஒசாகாவில் உள்ள ஹிகாஷிசுமியோஷி-குவில் பிறந்தார்.  
1963 -1965-க்கும் இடையில் இவர் டெக்சஸில் உள்ள பேய்லர் மருத்துவக் கல்லூரியிலும், பென்சில்வேனியாவில் உள்ள டெம்பிள் பல்கலைக்கழகத்தின் பெல்ஸ் ஆராய்ச்சி நிறுவனத்திலும் படித்தார்.  
இவர் திசம்பர் 16, 2013 அன்று இதய செயலிழப்பால் இறந்தார்.
# மிச்சியாகி தகாகாசி

## விருதுகள்

- சபுரோ கோஜிமா நினைவு கலாச்சார விருது (1975)
- நீர்க்கோளவான் சின்னம்மை குழல் அமைப்பின் மூன்றாவது அறிவியல் சாதனை விருது (1997).
- இள்வரசர் மஹிதோல் விருது (2008). தடுப்பூசிக்கான யப்பானிய சங்கம் தகாகாசி பரிசு, அக்டோபர் 2005 இல் நிறுவப்பட்டது.
# இராணி துங்கா

**இராணி துங்கா** (*Rani Dhunga*), முன்னர் **சீதா பைலா** ("சீதாவின் கால்தடங்கள்") என்பது இந்தியாவின் சிக்கிம் மாநிலத்தில் பெல்லிங் நகரின் வடகிழக்கில் 6 கி. மீ. தொலைவில் அமைந்துள்ளது. இது இமயமலையில் புனிதமானதாகக் கருதப்படும் ஓர் பெரிய பாறைப் பகுதி ஆகும். இப்பாறை கடல் மட்டத்திலிருந்து சுமார் 2680மீ (8792 அடி) உயரத்தில் அமைந்துள்ளது.
# இராணி துங்கா

## சுற்றுப்பகுதிகள்

இராணி துங்கா சூலை 17, 2016 அன்று ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரியக் களங்களில் ஒன்றாக அறிவிக்கப்பட்டது. இது இந்தியாவின் முதல் "கலப்பு பாரம்பரிய" தளம் ஆகும். இதனைச் சுற்றியுள்ள காடுகளின் வழியாகச் செங்குத்தான மலைப்பாதையில் நடந்து இராணி துங்காவை அடையலாம். கஸ்தூரி மான், இமயமலை வரையாடு, காட்டுப்பன்றி, இமயமலை கருப்புக் கரடி மற்றும் இமயமலை நீல செம்மறி போன்ற விலங்குகள் இந்த காட்டில் காணப்படுகின்றன. இராணி துங்காவிற்குச் செல்லும் வழியில் **சங்க சோலிங் மடாலயம்** உள்ளது. இது 17ஆம் நூற்றாண்டில் லாமா லட்சுன் செம்போவால் நிறுவப்பட்டது. வடகிழக்கு இந்திய மாநிலமான சிக்கிமில் உள்ள பழமையான மடங்களில் இதுவும் ஒன்று. இது "குஹ்யமந்த்ரா போதனைகள்" அல்லது "இரகசிய மந்திர போதனைகள்", வச்சிரயான பௌத்தத்திற்கு ஒத்ததாக அறியப்படுகிறது.
# இராணி துங்கா

## சொற்பிறப்பியல்

நாட்டுப்புறக் கதைகளின்படி, "இராணி துங்கா" என்ற பெயர் "இராணியின் பாறை" ("இராணி" என்றால் "இராணி" மற்றும் "துங்கா" என்றால் "பாறை" அல்லது "கல்" என்று பொருள்).
# இராணி துங்கா

## புராணக்கதைகள்

இந்த பெரிய பாறையுடன் தொடர்புடைய புராணம் என்னவென்றால், சீதா தேவி (இராமர்) ஒருமுறை பாறையின் மீது காலடி எடுத்து வைத்தார், அவளுடைய கால்தடங்கள் இதில் பதிக்கப்பட்டிருப்பதைக் காணலாம்.  
மற்றொரு நாட்டுப்புற புராணக்கதை என்னவென்றால், நீண்ட காலத்திற்கு முன்பு நேபாளம் அல்லது பூட்டான் இராச்சியம் தாக்கப்பட்டபோது சிக்கிம் இராணி இந்த இடத்தில் மறைந்திருக்கும் குகையாக இருந்தது என்பதாகும்.
# இராணி துங்கா

## காலநிலை

இப்பகுதியில் நிலவும் தட்பவெப்ப நிலை பருவமழை காலநிலையாகும். அதிகபட்ச வெப்பநிலை 24° செண்டிகிரேடாகவும் குறைந்தபட்ச வெப்பநிலை 0° செண்டிகிரேடாகவும் பதிவாகியுள்ளது. குளிர்காலத்தில் இமயமலைத் தொடர்களிலிருந்து நேராகக் குளிர்ந்த காற்று வீசுகிறது, சில சமயங்களில் பனியும் ஆலங்கட்டி மழையும் இதனால் பெய்வதுண்டு.
# ஆசிரியர் நலனுக்கான தேசிய அறக்கட்டளை

**ஆசிரியர் நலனுக்கான தேசிய அறக்கட்டளை** (*National Foundation for Teachers*) 1962 ஆம் ஆண்டு இந்திய அரசாங்கத்தால் நிறுவப்பட்ட ஒரு தொண்டு நிறுவனமாகும். ஆசிரியர்கள் மற்றும் ஆதரவற்ற சூழ்நிலையில் இருக்கும் அவர்களைச் சார்ந்தவர்களுக்கு நிவாரணம் வழங்குவதற்கு இந்த அமைப்பு பொறுப்பாகும். அறக்கட்டளை இந்திய அரசு மற்றும் மாநில உறுப்பினர்களிடமிருந்து நிதியுதவி பெறுகிறது.  
பல்கலைக்கழகங்களில் பொறியியல், மருத்துவம் மற்றும் மேலாண்மை படிப்பதற்காக ஆசிரியர்களின் பிள்ளைகளுக்கு அறக்கட்டளை நிதி உதவி அளித்துள்ளது.
# அம்பேத்ராஜன்

**அம்பேத் ராஜன்** (*Ambeth Rajan*, பிறப்பு 9 பெப்ரவரி 1956, மயிலாடுதுறை, மயிலாடுதுறை மாவட்டம், (தமிழ்நாடு)) என்பவர் பாரதிய ஜனதா கட்சியைச் சேர்ந்த அரசியல்வாதியும், இந்திய நாடாளுமன்ற முன்னாள் உறுப்பினர் ஆவார். இவர் இந்திய நாடாளுமன்றத்தின் மேலவையான மாநிலங்களவையிவில் உத்தரப் பிரதேசத்திலிருந்து தேர்ந்தெடுக்கப்பட்டார்.
# அம்பேத்ராஜன்

## வாழ்க்கைக் குறிப்பு

அம்பேத் ராஜன் தமிழ்நாட்டின், மயிலாடுதுறை மாவட்டத்தில் பிறந்தவர். இவர் பகுஜன் சமாஜ் கட்சியின் கன்சிராமின் உதவியாளராக இருந்தார். பகுஜன் சமாஜ் கட்சியின் வளர்ச்சிப் பணிகளில் பலவகையிலும் ஈடுபட்டார். கன்சிராமை காண தமிழ்நாட்டுத் தலைவர்ககள் வரும்போது அவர்களுக்கு இடையில் பாலமாக இருந்துள்ளார். கன்சிராம் உடல் நலமின்றி சிகிச்சைக்கு சென்னை வந்தபோது தன்னுடன் அம்பேத்ராஜனையும் அழைத்து வந்தார். கன்சிராமின் மறைவுக்குப் பின்னர் மாயாவதியின் உதவியாளராகவும், தனிச்செயலாளராகவும், கட்சியின் தேசியச் செயலாளராகவும் தொடர்ந்தார். மாயாவதியால் இந்திய நாடாளுமன்றத்தின் மேலவையான மாநிலங்களவைக்கு உத்தரப் பிரதேசத்திலிருந்து அனுப்பபட்டார். பிற்காலத்தில் மாயாவதியிடம் இருந்து விலகிய இவர் 2020 இல் பா.ஜ.க.வில் இணைந்தார்.
இவர் நொய்டாவில் வசிக்கிறார்.
# சைக்கிளடெசு

**சைக்லேட்ஸ்** (*Cyclades*, கிரேக்கம் : , ,[kikˈlaðes] ) என்பது ஏஜியன் கடலில் உள்ள ஒரு தீவுக்கூட்டமாகும். இது கிரேக்கத்தின் பிரதான நிலப்பரப்பின் தென்கிழக்கே உள்ளது. இது கிரேக்கத்தின் முன்னாள் நிர்வாக மாகாணமாகும். இது ஏஜியன் தீவுக்கூட்டத்தை உருவாக்கும் தீவுக் குழுக்களில் ஒன்றாகும். இந்தப் பெயர் டெலோஸ் புனித தீவை *சுற்றியுள்ள* தீவுகளை ("சுழற்சி", κυκλάς) குறிக்கிறது. சைக்லேட்சில் மிகப்பெரிய தீவு நக்சஸ் ஆகும். இருப்பினும் அதிக மக்கள்தொகை கொண்ட தீவு சிரோஸ் ஆகும்.
# சைக்கிளடெசு

## நிலவியல்

சைக்லேட்சில் சுமார் 220 தீவுகள் உள்ளன. அவற்றில் முக்கியமானவை அமோர்கோஸ், அனாஃபி, ஆண்ட்ரோஸ், ஆன்டிபரோஸ், டெலோஸ், ஐயோஸ், கியா, கிமோலோஸ், கித்னோஸ், மிலோஸ், மைகோனோஸ், நக்சோஸ், பாரோஸ், ஃபோலெகாண்ட்ரோஸ், செரிஃபோஸ், சிஃப்னோஸ், சிஃப்னோஸ், சிஃப்னோஸ் மற்றும் திரா அல்லது சாண்டோரினி ஆகியவை ஆகும். மேலும் இத்தீவுக் கூட்டத்தில் டோனௌசா, எஸ்காட்டி, கியாரோஸ், இராக்லியா, கூஃபோனிசியா, மக்ரோனிசோஸ், ரினியா, ஸ்கோயினூசா உள்ளிட்ட பல சிறிய தீவுகளும் உள்ளன . "சைக்லேட்ஸ்" என்ற பெயரானது டெலோஸ் என்ற புனித தீவைச் சுற்றி வட்டமாக ("வட்ட தீவுகள்") உள்ள தீவுகளைக் குறிக்கிறது. இதில் உள்ள பெரும்பாலான சிறிய தீவுகள் மக்கள் வசிக்காதவை.  
சிரோஸில் உள்ள எர்மௌபோலி நகரானது இந்த முன்னாள் மாகாணத்தின் முக்கிய நகரம் மற்றும் நிர்வாக மையமாகும்.  
மிலோஸ் மற்றும் சாண்டோரினி ஆகிய இரண்டு எரிமலை தீவுகளைத் தவிர, இங்கு உள்ள தீவுகள் நீரில் மூழ்கிய மலைகளின் சிகரங்களாகும். இதன் காலநிலை பொதுவாக வறண்ட மற்றும் மிதமானது. நக்சோஸ் தவிர, இத்தீவுகளின் மண் மிகவும் வளமானதாக இல்லை. இதன் வேளாண் உற்பத்தி பொருட்களில் வைன், பழங்கள், கோதுமை, ஆலிவ் எண்ணெய், புகையிலை ஆகியவை அடங்கும். குறைந்த வெப்பநிலையானது அதிக உயரத்தில் பதிவு செய்யப்படுகின்றன. மேலும் இந்த பகுதிகளில் பொதுவாக குளிர்கால வானிலை இருக்காது.  
சைக்லேட்ஸ் தெற்கே கிரீட் கடலால் சூழப்பட்டுள்ளது.
சுற்றியுள்ளவை]]
# சைக்கிளடெசு

## நிர்வாகம்

**சைக்லேட்ஸ் மாகாணம்** கிரேக்கத்தின் மாகாணங்களில் ஒன்றாக இருந்தது. 2011 ஆண்டு கல்லிக்ராடிஸ் அரசாங்க சீர்திருத்தத்தின் ஒரு பகுதியாக, மாகாணம் கலைக்கப்பட்டது. மேலும் இந்தப் பிரதேசம் தெற்கு ஏஜியன் பிராந்தியத்தின் ஒன்பது பிராந்திய அலகுகளாக பிரிக்கப்பட்டது.
# செருமேனியம்(II) ஐதராக்சைடு

**செருமேனியம்(II) ஐதராக்சைடு** (*Germanium(II) hydroxide*) Ge(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். முற்றிலுமாக இச்சேர்மத்தின் பண்புகள் வரையறுக்கப்படவில்லை. சில சமயங்களில் நீரேற்ற செருமேனியம்(II) ஆக்சைடு அல்லது செருமேனசு ஐதராக்சைடு என்று அழைக்கப்படுகிறது. 1886 ஆம் ஆண்டு முதன் முதலில் இச்சேர்மத்தைப் பற்றி விவரித்தார்.
# செருமேனியம்(II) ஐதராக்சைடு

## தயாரிப்பு

பொதுவாக GeII அயனிகள் கொண்ட அமிலக் கரைசலுடன் ஒரு காரத்தைச் சேர்த்து வினைபுரியச் செய்வதன் மூலம் வெண்மை அல்லது மஞ்சள் நிற வீழ்படிவாக செருமேனியம்(II) ஐதராக்சைடு கிடைக்கும். உதாரணமாக செருமேனியம் ஈராக்சைடுடன் (GeO2) ஐப்போபாசுபரசு அமிலக் கரைசலைச் (H<sub>3</sub>PO<sub>2</sub>) சேர்த்து ஒடுக்க வினைக்கு உட்படுத்தி செருமேனியம்(II) ஐதராக்சைடை உற்பத்தி செய்யலாம். மாற்றுமுறையில் GeCl<sub>2</sub> சேர்மத்தை நீராற்பகுப்புக்கு உட்படுத்தியும் செருமேனியம்(II) ஐதராக்சைடு தயாரிக்கலாம். or alternatively by hydrolysis of GeCl<sub>2</sub>. தொடக்கத்தில் கிடைக்கும் வீழ்படிவு விகிதவியல் அளவுகளில் அமையாது. GeO·xH2O, Ge(OH)2·xH2O என்ற பொதுவாய்ப்பாட்டல் அல்லது எளிமையாக Ge(OH)2 என்று இதை அடையாளப்படுத்தலாம்.
# செருமேனியம்(II) ஐதராக்சைடு

## பண்புகள்

தண்ணீரில் அல்லது காரத்தில் சிறிதளவு கரையும். பெர்குளோரிக் அமிலத்தில் கரையாது என்றாலும் ஐதரோ குளோரிக் அமிலத்தில் கரையும். சோடியம் ஐதராக்சைடு காரத்துடன் வினையில் ஈடுபட்டு பழுப்பு நிற கரையாத திண்மத்தைக் கொடுக்கிறது. இத்திண்மத்தை வெற்றிடத்தில் உலர்த்தினால் (HGe)2O3 என்ற விகிதவியல் அளவிலான பழுப்பு நிற உடன் தீப்பற்றுகிற பொருள் உருவாகிறது. செருமேனியம்-ஐதரசன் பிணைப்பு (Ge-H) இத்திண்மத்தில் இருப்பதாக அகச்சிவப்பு நிறமாலை ஆய்வு தெரிவிக்கிறது.
# கச்சபகத வம்சம்

<mapframe text="Find spots of the Kachchhapaghata inscriptions" zoom="7" longitude="78.14" latitude="25.92">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "Gwalior" },
"geometry": { "type": "Point", "coordinates": [78.1828308, 26.2182871] }
},
{
"type": "Feature",
"properties": { "marker-symbol": "monument", "title": "Kulwar" },
"geometry": { "type": "Point", "coordinates": [77.8581672, 24.7940647] }
},
{
"type": "Feature",
"properties": { "marker-symbol": "monument", "title": "Naresar" },
"geometry": { "type": "Point", "coordinates": [78.2587159, 26.3380328] }
},
{
"type": "Feature",
"properties": { "marker-symbol": "monument", "title": "Tilori" },
"geometry": { "type": "Point", "coordinates": [78.2789365, 26.3459742] }
}
]
}
</mapframe>  
**கச்சபகத வம்சம்** (*Kachchhapaghata dynasty*) என்பது 10 -12 ஆம் நூற்றாண்டுகளுக்கு இடையில் ஆட்சி செய்த ஒரு இந்திய வம்சமாகும். மத்திய இந்தியாவின் வடமேற்குப் பகுதிகளில் (இன்றைய மத்தியப் பிரதேசம் ) இவர்கள் ஆட்சி செய்தனர். இவ்வம்சத்தின் மன்னர் மகிபாலன் 1093இல் சாஸ்பாகு கோயில் கட்டினார்.
# கச்சபகத வம்சம்

## வரலாறு

சமசுகிருத வார்த்தையான *கச்சப-கதா* (कच्छपघात) என்பதன் அர்த்தம் "ஆமைக் கொலையாளி" என்பதாகும். கச்சபகதர்கள் முதலில் பிரதிகாரர்கள் மற்றும் சந்தேலர்களின் அடிமைகளாக இருந்தனர். சந்தேல மன்னன் வித்யாதரன் இறந்த பிறகு, மீண்டும் மீண்டும் முஸ்லிம் ( கசனவித்துகள் ) படையெடுப்புகளால் சந்தேல இராச்சியம் பலவீனமடைந்தது. இந்தச் சூழலைப் பயன்படுத்திக் கொண்டு, கச்சபகதர்கள் சந்தேலர்களிடம் தங்கள் விசுவாசத்தைக் கைவிட்டனர். பின்னர், இவர்கள் 10-ஆம் நூற்றாண்டின் இறுதியில் சக்தி வாய்ந்தவர்களாக மாறினர்.  
சாஸ்பாகு கோவில் கல்வெட்டு, இலட்சுமணன் என்பவரை வம்சத்தின் முதல் முக்கிய உறுப்பினர் என்று கூறுகிறது. இந்தக் கல்வெட்டும், பொ.ச.977 தேதியிட்ட சிஹோனியா கல்வெட்டும் அவரது வாரிசான வஜ்ரதாமன் கன்னோசி பிரதிகார ஆட்சியாளரான காதிநகர அரசனிடமிருந்து கோபாத்ரியை (குவாலியர்) கைப்பற்றியதாகக் கூறுகிறது. 1093-94 மற்றும் 1104 தேதியிட்ட குவாலியர் கல்வெட்டுகளில் வம்சத்தின் திலகமாக விவரிக்கப்படும் வஜ்ரதாமன், வம்சத்தின் முதல் சக்திவாய்ந்த ஆட்சியாளராக இருக்கலாம். இவர் சந்தேல மன்னர்களான தங்கன் மற்றும் வித்யாதரன் ஆகியோருக்கு நிலப்பிரபுவாக பணியாற்றினார்.  
குவாலியர் (கோபாத்ரிகிரி), துப்குந்தா (சந்தோபா) மற்றும் நார்வார் (நளபுரம்) ஆகிய இடங்களிலிருந்து ஆட்சி செய்த வம்சம் மூன்று கிளைகளாகப் பிரிக்கப்பட்டது. நளபுரத்தின் கச்சபகத ஆட்சியாளரான வீரசிம்மன் (வீரசிம்மராமன் அல்லது வீரசிம்மதேவன்) 1120-21 தேதியிட்ட செப்புத் தகட்டில் மானியத்தை வழங்கியதாகத் தெரிவிக்கிறார். இந்த பதிவு இவர் *மகாராஜாதிராஜா* என்ற உயர் அந்தஸ்துள்ள அரச பட்டத்தைப் பயன்படுத்தியதை விவரிக்கிறது. இவர் வெளியிட்ட தங்க நாணயங்களும் கண்டுபிடிக்கப்பட்டுள்ளன.
# கச்சபகத வம்சம்

## வரலாறு

### வீழ்ச்சி

நாட்டுப்புற பாரம்பரியத்தின் படி, வம்சத்தின் கடைசி ஆட்சியாளர் தேஜஸ்கரனன் (துல்ஹா ராய் அல்லது தோலா ராய்), காதல் கதையான *தோலா மாருவின்* நாயகனாகச் சித்தரிக்கப்படுகிறார். குவாலியர் கோட்டையின் பொறுப்பாளராக பரமல்-தேவனை (அல்லது பரமார்த்தி-தேவன்) விட்டுவிட்டு, அண்டை நாட்டு ஆட்சியாளரின் மகளைத் திருமணம் செய்து கொள்வதற்காக 1128-இல் குவாலியரை விட்டுச் சென்றதாக இந்தக் கணக்கு கூறுகிறது. இவர் குவாலியருக்குத் திரும்பியபோது, பரமல் கோட்டையை இவரிடம் ஒப்படைக்க மறுத்து, 103 ஆண்டுகள் குவாலியரை ஆண்ட பரிகார வம்சத்தை நிறுவினார். குவாலியரின் பரிகார ஆட்சியாளர் இராம்தேவின் 1150 தேதியிட்ட கல்வெட்டும் இலோகங்க-தேவனின் 1194 கல்வெட்டும் இவரைப் பற்றிக் கூறுகிறது.. இருப்பினும், மற்ற கல்வெட்டுகள், கச்சபகதர்கள் இப்பகுதியை குறைந்தது பொ.ச. 1155 வரை ஆண்டதாகக் கூறுகின்றன. கூடுதலாக, குவாலியரில் கண்டெடுக்கப்பட்ட 1192 மற்றும் 1194 கல்வெட்டுகள், கச்சபகத ஆட்சியாளர் அஜயபாலன் பிற்காலத்திலும் குவாலியரைக் கட்டுப்படுத்தினார் என்பதைக் காட்டுகின்றன. எனவே, நாட்டுப்புறக் கணக்கு முற்றிலும் நம்பகமானதாக இல்லை. மேலும் பரிகார தலைவர்கள் குவாலியரை கச்சபகதர்களின் நிலப்பிரபுக்களாக ஆட்சி செய்திருக்கலாம்.  
வம்சத்தின் கடைசி ஆட்சியாளரான சுலக்சனபாலன், கோரி படையெடுப்பால் தனது இராச்சியத்தை இழந்ததாகத் தெரிகிறது. 1196 இல் குத்புத்தீன் ஐபக் குவாலியர் மீது படையெடுத்தார். மேலும் சுலக்சனபாலனிடமிருந்து வரியை வசூலித்தார் என்று தாஜுல்-மாசிர் பரிந்துரைக்கிறார். பிற்காலத்தில் படையெடுப்பாளர்கள் கோட்டையைக் கைப்பற்றினர். *தோலா மாரு* போன்ற நாட்டுப்புறக் கணக்குகள், ஆம்பர் கச்வாக வம்சம், கச்சபகத வம்சத்தின் நார்வார் கிளையின் கடைசி ஆட்சியாளரான தேஜஸ்கரனிடமிருந்து தோன்றியதாகக் கூறுகின்றன. இருப்பினும், கச்வாக கல்வெட்டுகள் இவர்களின் வம்சத்திற்கு வேறுபட்ட தோற்றத்தைக் கூறுகின்றன.
# கச்சபகத வம்சம்

## கலையும் கட்டிடக்கலையும்

இவர்கள் சைவத்தையும் வைணவத்தையும் ஆதரித்தனர். ஆனாலும் பௌத்தத்தின் மீதும்,சைனத்தின் மீதும் சகிப்புத்தன்மையுடன் இருந்துள்ளனர். கத்வாகாவில் இவர்களது ஆட்சியின் போது சாஸ்பாகு கோயில் கட்டப்பட்டது. கச்சபகதாவின் ஆட்சியாளர் மகிபாலன் குவாலியரில் உள்ள சாஸ்-பாகு கோயிலை நிறுவினார். பொ.ச.1093 , பொ.ச.1104 தேதியிட்ட குவாலியரில் அவர் வழங்கிய இரண்டு மானியங்களின் பதிவுகள் கண்டுபிடிக்கப்பட்டுள்ளன. அவர் வெளியிட்ட பல வெள்ளி , தங்க நாணயங்களும் கண்டுபிடிக்கப்பட்டுள்ளன. அஜயபாலன் (ஆட்சி 1192-1194) 1194 கல்வெட்டு மூலம் சான்றளிக்கப்பட்டபடி, குவாலியரின் கங்கோலா குளம் தூர்வாரப்பட்டது.
# கச்சபகத வம்சம்

## இதனையும் காண்க

- சாஸ்பாகு கோயில்
# யூபோயா

**யூபோயா** (*Euboea*, -ə) அல்லது *Evia*, ; ; ) என்பது கிரேக்க தீவு ஆகும். இது கிரேக்கத்தின் கிரீட்டிற்கு அடுத்து பரப்பளவிலும் மக்கள் தொகையிலும் இரண்டாவது பெரிய தீவு ஆகும். இது கிரேக்கத்தின் பிரதான நிலப்பகுதியான போயோட்டியாவிலிருந்து குறுகிய யூரிபஸ் நீரிணையால் பிரிக்கப்பட்டுள்ளது ( நீரிணையின் அகலம் ஒரு இடத்தில் 40 மீ (130 அடி) அகலம் மட்டுமே உள்ளது). பொதுவாக இத்தீவு நீண்டும் அகலத்தில் குறுகியும் உள்ளது. தீவானது சுமார் 180 கி.மீ. (110 மைல்) நீளம் கொண்டது. மேலும் 50 கி.மீ. (31 மைல்) முதல் 6 கி.மீ. (3.7 மைல்) வரை அகலத்தில் மாறுபடுகிறது. இது புவியியல் ரீதியாக வடமேற்கிலிருந்து தென்கிழக்கு வரை நீண்டு உள்ளது. மேலும் இதன் நீளம் முழுவதும் மலைத்தொடர் ஒன்று நீண்டு செல்கிறது. இது கிழக்கில் தெசலியை இணைக்கும் சங்கிலித் தொடரின் ஒரு பகுதியாகும், மேலும் ஆன்ட்ரோஸ், டினோஸ், மைகோனோஸ் ஆகிய உயரமான தீவுகள் யூபோயாவுக்கு தெற்கே தொடர்கின்றன.  
இது யூபோயாவின் பெரும்பாலான பிராந்திய அலகுகளை கொண்டுள்ளது. இதில் ஸ்கைரோஸ் மற்றும் கிரேக்க நிலப்பகுதியின் ஒரு சிறிய பகுதியும் அடங்கும்.
# உச்சகல்ப வம்சம்

<mapframe text="உச்சகல்ப ஆட்சியாளர்களின் கல்வெட்டுகள் கண்டுபிடிக்கப்பட்ட இடங்கள்" zoom="7" longitude="80.7" latitude="24.3">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "Karitalai" },
"geometry": { "type": "Point", "coordinates": [80.7048084, 24.0451598] }
},
{
"type": "Feature",
"properties": { "marker-symbol": "monument", "title": "Khoh" },
"geometry": { "type": "Point", "coordinates": [80.7158977, 24.3638350] }
},
{
"type": "Feature",
"properties": { "marker-symbol": "monument", "title": "Sohawal" },
"geometry": { "type": "Point", "coordinates": [80.7630100, 24.5756679] }
},
{
"type": "Feature",
"properties": { "marker-symbol": "monument", "title": "Unchehara" },
"geometry": { "type": "Point", "coordinates": [80.7793384, 24.3813013] }
}
]
}
</mapframe>  
**உச்சகல்ப வம்சம்** ( *Uchchhakalpa dynasty* ) என்பது 5 - 6 ஆம் நூற்றாண்டுகளில் மத்திய இந்தியாவின் சில பகுதிகளை ஆண்ட இந்திய வம்சமாகும். இவர்களின் பிரதேசத்தில் இன்றைய மத்தியப் பிரதேசத்தின் வடகிழக்கு பகுதிகள் அடங்கும். இவர்களின் தலைநகரம் இன்றைய உஞ்சௌகாராவான உச்சகல்பத்தில் அமைந்திருந்தது.  
உச்சகல்பர்கள் பரிவிராஜகர்களின் அண்டை நாடுகளாக இருந்தனர். மேலும் குப்தப் பேரரசின் நிலப்பிரபுக்களாக இருந்ததாகத் தெரிகிறது. இந்த வம்சம் ஜெயநாதன், சர்வநாதன் என்ற இரண்டு மன்னர்களால் வெளியிடப்பட்ட கல்வெட்டுகளிலிருந்து அறியப்படுகிறது:
# உச்சகல்ப வம்சம்

## வரலாறு

ஜெயநாதன் (ஆண்டு 174-182), சர்வநாதரன் (ஆண்டு 191-214) என்ற இரண்டு உச்சகல்ப மன்னர்களின் தேதி குறிப்பிடப்படாத கல்வெட்டுகள் கிடைத்துள்ளன. இப்போது பொதுவாக குப்த காலத்துடன் அடையாளம் காணப்பட்டுள்ளது (இது பொ.ச. 318-319 இல் தொடங்குகிறது). இருப்பினும் சில முந்தைய அறிஞர்கள் இதை காலச்சூரிகளின் காலம் என்று அடையாளம் கண்டுள்ளனர் (இது பொ.ச. 248-249 இல் தொடங்குகிறது). உச்சகல்ப கல்வெட்டுகள் குப்தர் எழுத்துகளின் மத்திய இந்திய வகைகளில் எழுதப்பட்டுள்ளன. மேலும், பூமாரா கல் தூண் கல்வெட்டு உச்சகல்ப ஆட்சியாளர் சர்வநாதன், பரிவிராஜக ஆட்சியாளர் அஸ்டின் ஆகியோரை சமகாலத்தவர்கள் என்று பெயரிடுகிறது. இருவருமே குப்தர்களின் ஆட்சியாளர்கள் என்றும், உச்சகல்ப கல்வெட்டுகளில் குறிப்பிடப்பட்டுள்ள சகாப்தம் குப்தர் சகாப்தம் என்றும் இது அறிவுறுத்துகிறது.  
இந்த கல்வெட்டுகளின்படி, வம்சத்தின் ஆரம்பகால மன்னர் ஓகதேவன் என்பராவார். அவருக்குப் பின் குமாரதேவன், ஜெயசுவாமின், வியாக்ரன் ஆகியோர் ஆட்சி செய்தனர். இவரது சொந்த கல்வெட்டுகளின் மூலம் சான்றளிக்கப்பட்ட வம்சத்தின் ஆரம்பகால அரசரான ஜெயநாதர், வியாக்ரன் மற்றும் இராணி அஜ்ஜிதாதேவியின் மகன் ஆவார். சர்வநாதனுக்குப் பின் இராணி முருண்டசுவாமினியின் மகன் ஜெயநாதர் பதவியேற்றார். சர்வநாதனின் வாரிசுகள் பற்றி எதுவும் தெரியவில்லை.
# உச்சகல்ப வம்சம்

## கல்வெட்டுகள்

உச்சகல்ப ஆட்சியாளர்களின் பின்வரும் செப்புத் தகடு கல்வெட்டுகள் கண்டுபிடிக்கப்பட்டுள்ளன.
வியாக்ர-தேவன் என்ற வாகாடக நிலப்பிரபுவின் கல்வெட்டுகள் நச்னா கஞ்சில் கண்டுபிடிக்கப்பட்டுள்ளன. ஒரு கோட்பாட்டின் படி, இந்த ஆட்சியாளர் உச்சகல்ப வம்சத்தின் வியாக்ரருடன் அடையாளம் காணலாம். ஆனால் இந்த அடையாளம் சந்தேகத்திற்குரியது.
# நட்சொசு

**நக்சஸ்** (*Naxos*, ) என்பது ஒரு கிரேக்க தீவு ஆகும். இது சைக்லேட்ஸ் தீவுக் கூட்டத்தில் மிகப்பெரியது. இது தொன்மையான சைக்ளாடிக் பண்பாட்டின் மையமாக இருந்தது. இந்த தீவில் கிடைக்கும் குருந்தத்துக்காக பிரபலமானது. கொருண்டம் நிறைந்த பாறைகள் கொண்டது. இந்த நவீன காலம் வரை கிடைக்கக்கூடிய சிறந்த சிராய்பொருள்களில் ஒன்றாகும்.  
தீவின் மிகப்பெரிய நகரம் மற்றும் தலைநகரம் சோரா அல்லது நக்சோஸ் நகரம் ஆகும். இதன் மக்கள் தொகை 7,374 (2011 மக்கள் தொகை கணக்கெடுப்பு) ஆகும். தீவில் உள்ள முக்கிய கிராமங்களாக ஃபிலோட்டி, அபிராந்தோஸ், விவ்லோஸ், அஜியோஸ் ஆர்செனியோஸ், கொரோனோஸ், க்ளினாடோ ஆகியவை உள்ளன.
# அமோனியம் புரோப்பியோனேட்டு

**அமோனியம் புரோப்பியோனேட்டு** (*Ammonium propionate*) NH<sub>4</sub>(C<sub>2</sub>H<sub>5</sub>COO).
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் புரோப்பேனோயேட்டு என்ற பெயராலும் இதை அழைக்கலாம். புரோப்பியோனிக் அமிலத்தினுடைய அமோனியம் உப்பே அமோனியம் புரோப்பியோனேட்டு ஆகும்.
# அமோனியம் புரோப்பியோனேட்டு

## தயாரிப்பு

புரோபியோனிக் அமிலமும் அம்மோனியாவும் சேர்ந்து வினைபுரிவதால் அமோனியம் புரோப்பியோனேட்டு உருவாகிறது.
# அமோனியம் புரோப்பியோனேட்டு

## பயன்கள்

உரங்கள், நீர் சுத்திகரிப்பு இரசாயனங்கள், தாவர பாதுகாப்பு பொருட்கள் போன்ற பல வேதிப் பொருள்கள் தயாரிப்புகளில் இது பயன்படுத்தப்படுகிறது. வனவியல், விவசாயம் மற்றும் மீன்பிடித்தல் போன்ற பல்வேறு துறைகளிலும் இது பயன்படுத்தப்படுகிறது.  
ஒரு கிருமி நாசினியாகவும், பூஞ்சை எதிர்ப்பு முகவராகவும், நோயெதிர்ப்பு முகவராகவும், தீவனத் தொழில் அல்லது உணவுத் தொழிலில் பாதுகாக்கும் பொருளாகவும் அமோனியம் புரோப்பியோனேட்டு செயல்படுகிறது.  
அமோனியம் புரோப்பியோனேட்டு பாக்டீரியா வளர்ச்சியைத் தடுப்பதன் மூலம் அழகுசாதனப் பொருட்கள் கெட்டுப்போவதையும் தடுக்கிறது.
# அமோனியம் புரோப்பியோனேட்டு

## இவற்றையும் காண்க

- கால்சியம் புரோப்பேனோயேட்டு
- பொட்டாசியம் புரேப்பேனோயேட்டு
- சோடியம் புரோப்பனோயேட்டு
# டேவன் கான்வே

**டேவன் பிலிப் கான்வே** (பிறப்பு: ஜூலை 8, 1991) ஒரு துடுப்பாட்ட வீரர் ஆவர் . இவர் தென்னாப்பிரிக்காவில் பிறந்தவர். தற்போது நியூசிலாந்து தேசிய துடுப்பாட்ட அணிக்காக விளையாடி வருகிறார். இவர்ஆகத்து 2020 முதல் நியூசிலாந்து அணிக்காக விளையாட தகுதிப்பெற்றார்.  
நவம்பர் 2020-இல் இவர் நியூசிலாந்து அணிக்காக இருபது20 போட்டிகளில் அறிமுகமானார் . சூன் 2021-ல், தேர்வு போட்டிகளில் இவர் அறிமுகமானார். தன்னுடைய முதல் போட்டியில் இரட்டை சதம் அடித்து இவர் அசத்தினார். இச்சாதனையை செய்த ஏழாவது மட்டையாளர் இவர் ஆவர்.
# மல்கர், சத்தீசுகர்

மல்கரில் பொ.ச. 6-7 ஆம் நூற்றாண்டில் கட்டப்பட்ட பீமன் கீசகன் கோயில். ]]
**மல்கர்** (*Malhar*) என்பது இந்தியாவின் சத்தீசுகரின் பிலாஸ்பூர் மாவட்டத்தில் அமைந்துள்ள ஒரு சிறிய நகரம் ஆகும். ஒரு காலத்தில் ஒரு பெரிய நகரமாக இருந்த ஒரு வரலாற்று முக்கியத்துவம் வாய்ந்த தளம், 1-ஆம் நூற்றாண்டில் தலைநகரமாக செயல்பட்டது. இது கல்வெட்டுகளிலும் இந்திய இலக்கியங்களிலும் மள்ளர், மல்லாரி , சரப்பூர் என்று குறிப்பிடப்பட்டுள்ளது. சமகாலத்தில், இது ஒரு பழங்கால கோட்டையின் மேடுகள், இடிபாடுகள், இரண்டு மீட்டெடுக்கப்பட்ட சிவன் கோயில்கள், இந்து, சைனம், பௌத்த கோயில்களின் இடிபாடுகளைக் கொண்ட ஒரு அருங்காட்சியகம் போன்ற கிராமமாக உள்ளது. இது தொல்லியல் முக்கியத்துவம் வாய்ந்தது. இது பிலாஸ்பூரிலிருந்து தென்கிழக்கே 30 கிலோமீட்டர் தொலைவில் உள்ள கிராமப்புற நிலப்பரப்பில், இந்தியாவின் தேசிய நெடுஞ்சாலை 49 இலிருந்து முக்கியச் சாலையுடன் இணைக்கப்பட்டுள்ளது.
# மல்கர், சத்தீசுகர்

## பழங்கால விஷ்ணு

சங்கு, சக்கரம், கதம் ஆகியவற்றை வைத்திருக்கும் நான்கு கைகள் கொண்ட சுமார் பொ.ச. 200 வைச் சேர்ந்த விஷ்ணுவின் மிகப் பழமையான சிற்பம் மல்கரில் கண்டுபிடிக்கப்பட்டுள்ளது.
# மல்கர், சத்தீசுகர்

## புராணக்கதைகள்

### இராமாயணம்

பண்டைய இந்திய இலக்கியங்களிலும், இதிகாசமான இராமாயணம்', மகாபாரதம் போன்ற புராணங்களில் வட இந்தியாவின் பண்டைய கோசலை இராச்சியம் பற்றிய பல குறிப்புகள் உள்ளன. சூரிய குல மன்னர்கள் அயோத்தியைத் தலைநகராகக் கொண்டு கோசலத்தை ஆண்டனர். அந்த குலத்தின் அரசரான இராமனின் குணாதிசயங்கள் மற்றும் செயல்பாடுகளின் அடிப்படையில் இராமாயணம் எழுதப்பட்டது. இராமனுக்குப் பிறகு, அவனது இரண்டு மகன்களான இலவன் , குசன் ஆகிய இருவருக்கும் இராச்சியம் பிரிக்கப்பட்டது என்று இந்த புராணம் குறிப்பிடுகிறது. தெற்கு கோசலம் குசனுக்கும், வடக்கு கோசாலம் இலவனுக்கும் சென்றது. குச்ன் தனது புதிய தலைநகரான குஷஸ்தலிபுரத்தை வடக்கு மற்றும் தென்னிந்தியாவைப் பிரிக்கும் விந்திய மலைத்தொடருக்கு அருகே குஷவ்ரதே நதியில் நிறுவினார். சத்தீசுகர் மாநிலத்தின் இன்றைய பிலாஸ்பூர் மாவட்டத்திலுள்ள மல்கர் அருகே குஷஸ்தலிபுரம் அடையாளம் காணப்பட்டுள்ளது.
# மல்கர், சத்தீசுகர்

## புராணக்கதைகள்

### மகபாரதம்

தனது இராணுவப் போர்களின் ஒரு பகுதியாக, சிந்து-கங்கை சமவெளிக்கு தெற்கே உள்ள பகுதிகளில் உள்ள இராச்சியங்களை சகாதேவன் குறிவைத்தார். தோற்கடிக்க முடியாத பீஷ்மகாவை தோற்கடித்த சகாதேவன், கோசல நாட்டு அரசனை போரில் தோற்கடித்தான். வெண்வா நதிக்கரையில் இருந்த பிரதேசங்களின் ஆட்சியாளரையும், கண்டாரகர்களையும் கிழக்கு கோசல மன்னர்களையும் தோற்கடித்தான் எனப் புராணங்கள் கூறுகிறது.
# மல்கர், சத்தீசுகர்

## தொல்லியல் தளங்கள்

மல்கரில், பாடலேசுவர் கோவில், தேவ்ரி கோவில் & திண்டேசுவரி கோவில் போன்ற பல பழமையான கோவில்கள் கண்டுபிடிக்கப்பட்டுள்ளன. பழங்கால வைப்புகளும் சைன நினைவுச் சின்னங்களும் இங்கு காணப்பட்டன. நான்கு கைகள் கொண்ட விஷ்ணு சிலை குறிப்பிடத்தக்கது. இங்கு காணப்படும் எச்சங்கள் தோராயமாக கிமு 1000 முதல் இரத்தினபுரியின் காலச்சூரிகளின் ஆட்சி வரையிலான காலப்பகுதியாகும். 10 -11 ஆம் நூற்றாண்டு கோயில்களும் காணப்படுகின்றன. அவற்றுள் பாடலேசுவர் கேதார் கோயிலும் ஒன்று. இங்கு கோமுகி சிவலிங்கம் முக்கிய ஈர்ப்பாக உள்ளது. காலச்சூரி ஆட்சியின்போது கட்டப்பட்ட திண்டேசுவரி கோயிலும் குறிப்பிடத்தக்கது. தியோர் கோயிலில் கலைச் சிலைகள் உள்ளன. மல்கரில் இந்திய அரசாங்கத்தால் நிர்வகிக்கப்படும் ஒரு அருங்காட்சியகம் உள்ளது. பழைய சிற்பங்களின் நல்ல சேகரிப்பும் உள்ளது.  
மல்கரில் நடந்த அகழ்வாராய்ச்சியில் தெற்கு கோசலத்தின் பல சாம்ராச்சியங்களின் கடந்தகால வரலாறு கண்டறியப்பட்டது:  
1. காலம் 1 - வரலாற்றுக்கு முந்தைய காலம் (சுமார் கி.மு 1000 முதல் 350 வரை)
1. காலம் 2 - மௌரியப் பேரரசு, சுங்கர், சாதவாகனர் (சுமார் கி.மு 350 முதல் பொ.ச.300 வரை)
1. காலம் 3 - சரபபுரிய வம்சம் , சோமவம்சி வம்சம் சுமார் கி.மு 300 முதல்பொ.ச.650 )
1. காலம் 4 - சோமவம்சி வம்சம் (சுமார் பொ.ச.650 முதல் பொ.ச.900)
1. காலம் 5 - இரத்னபுரியின் காலச்சூரிகள் (சுமார் பொ.ச. 900 முதல் பொ.ச.1300)  
இந்திய தொல்லியல் ஆய்வகத்தால் பராமரிக்கப்படும் "பண்டைய நினைவுச்சின்னங்கள் மற்றும் தொல்பொருள் இடங்கள் மற்றும் தேசிய முக்கியத்துவம் வாய்ந்த எச்சங்கள்" பட்டியலில் மல்கார் உள்ளது.
# மகேந்திரகிரி (ஒடிசா)

**மகேந்திரகிரி** (*Mahendragiri*) என்பது இந்தியாவின் ஒடிசா மாநிலத்திலுள்ள கஜபதி மாவட்டத்தின் ராயகடா துணைப்பிரிவில் உள்ள ஒரு மலையாகும். இது கிழக்கு தொடர்ச்சி மலைகளுக்கு இடையே 1,501 மீட்டர் (4,925 அடி) உயரத்தில் அமைந்துள்ளது. .
# மகேந்திரகிரி (ஒடிசா)

## நிலவியல்

கோராபுட் மாவட்டத்திலுள்ள தியோமாலிக்குப் பிறகு ஒடிசாவின் இரண்டாவது உயரமான மலைச்சிகரம் இதுவாகும். இது சுவாரசியமான தொல்பொருள் எச்சங்களைக் கொண்டுள்ளது.  
சுற்றுச்சூழல் மற்றும் வனத்துறை அமைச்சகம், மகேந்திரகிரி மலையை பல்லுயிர் பெருக்கப் பகுதியாக அறிவிக்க ஒடிசா மாநில அரசிடம் 1986ல் முன்மொழிந்தது. வனம் மற்றும் சுற்றுச்சூழல் துறையின் நிபுணர் குழுவும், மகேந்திரகிரி மலைகள் உயிரி பன்முகத்தன்மை கொண்ட பகுதிகளை உயிர்க்கோள காப்பகமாக 2014 இல் அறிவிக்க வேண்டும் என்று பரிந்துரை செய்துள்ளது. .  
2011 நவம்பரில் அமைக்கப்பட்ட மகேந்திரகிரி உயிர்க்கோள காப்பகக் குழு, கடந்த திசம்பரில் தனது கடைசிக் கூட்டத்தை நடத்தியது. அதன்பிறகு மகேந்திரகிரி மலை வளாகத்தில் உயிர்க்கோள காப்பகத்தை உருவாக்க வேண்டும் என்று பரிந்துரைத்து இறுதி அறிக்கையை சமர்ப்பித்தது.  
ஒடிசா வான்வெளி ஆராய்ச்சி மையம் நடத்திய ஆய்வின்படி, மலையின் மையப் பகுதி 42.54-கி.மீ. <sup>2</sup>க்கு பரவியிருக்கலாம் எனத் தெரிகிறது. இடையக மண்டலம் 1577.02-கி.மீ. <sup>2</sup> பரப்பளவைக் கொண்டிருக்கலாம். இடைநிலைப் பகுதி 3095.76 -கி.மீ. <sup>2</sup> என மதிப்பிடப்பட்டுள்ளது. முழு உயிர்க்கோள இருப்பும், 4715.32 கி.மீ. <sup>2</sup> இல் முன்மொழியப்பட்டது. ஒருபோதும் இறக்காத, அருவமான விஷ்ணுவிடம் திரும்பாத மற்றும் தியானத்தில் வாழும் ஒரே அவதாரம் இவர் மட்டுமே என புராணங்கள் கூறுகின்றன. மேலும், இராமாயணத்திலும், மகாபாரதத்தின் சில பதிப்புகளிலும் முறையே விஷ்ணுவின் அவதாரங்களான இராமர் மற்றும் கிருஷ்ணருடன் இணைந்து இருக்கும் ஒரே அவதாரம் இவர் மட்டுமே. பாண்டவர்களால் கட்டப்பட்டதாகக் கூறப்படும் கோயில்களும் இங்கு உள்ளன. மகா சிவராத்திரி இங்கு கொண்டாடப்படும் முக்கிய திருவிழாவாகும் .
# செருமேனியம் செலீனைடு

**செருமேனியம் செலீனைடு** (*Germanium selenide*) என்பது GeSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செஞ்சாய்சதுர படிகச் சமச்சீரில் கருப்பு நிறங்கொண்ட படிக தூளாக இச்சேர்மம் உள்ளது (உருக்குலைந்த NaCl-வகை); ~650 ° செல்சியசு வெப்ப நிலையில் இது கன சதுர NaCl கட்டமைப்பாக மாறுகிறது. செருமேனியம் செலீனைடானது முப்பரிமாண வேதிச்செயல்திறன் மிக்க செருமேனியம் 4s எலக்ட்ரான் இணைகளை கொண்டிருக்கிறது. இவையே இச்சேர்மத்தின் உருக்குலைந்த அமைப்புக்கு காரணமாகின்றன. வெற்றிட அளவைப் பொறுத்தமட்டில் இணைதிறக் கற்றையின் உயர்ந்த நிலைக்கும் இவையே பொறுப்பாகும்.  
GeSe படிகங்களை வளர்க்க GeSe தூள் ஒரு மூட்டப்பட்ட கண்ணாடிக்குப்பியின் சூடான முனையில் ஆவியாகி குளிர்ந்த முனையில் ஒடுக்க அனுமதிக்கப்படுகிறது. வாயு ஊடகத்தில் வெப்பச்சலன இயக்கத்தால் வழக்கமான படிகங்கள் சிறியவையாகவும் ஒழுங்கற்ற வளர்ச்சியின் அறிகுறிகளோடும் உள்ளன. இருப்பினும், சுழிய ஈர்ப்பு விசையின் கீழ் வளர்க்கப்படும் GeSe ஆனது, விண்வெளி ஆய்வகத்தில் உள்ள வெப்பச்சலனத்தின் கீழ் பூமியில் வளரும் படிகங்களை விட ~10 மடங்கு பெரியதாகவும் பார்வைக் குறைபாடுகள் இல்லாதவையாகவும் உள்ளன.
# புற்றுநோயியல் சிறப்பு நூலகம்

**புற்றுநோயியல் சிறப்பு நூலகம்** (*Special Library of Oncology*) மத்திய ஐரோப்பாவின் சுலோவீனியாவில் அமைந்துள்ள ஒரு மைய புற்றுநோயியல் நூலகமாகும். 1950 ஆம் ஆண்டுகளின் முற்பகுதியில் தலைநகரமான இலியுப்லியானாவில் புற்றுநோயியல் நிறுவனத்தின் தகவல் மற்றும் ஆவண மையமாக நிறுவப்பட்டது.  
சுலோவீனியா மற்றும் வெளிநாடுகளில் உள்ள பிற நூலகங்களின் மருத்துவர்கள், இலியுப்லியானாவைச் சேர்ந்த மருத்துவர்கள், பிற மருத்துவ நிறுவனங்கள், சுகாதார வல்லுநர்கள் மற்றும் மருத்துவ ஆராய்ச்சியாளர்கள்; மருத்துவ மாணவர்கள், தொழில்முறை பயனர்கள், நூலகத்தின் சேகரிப்புகள் மற்றும் சேவைகளைப் பயன்படுத்த வேண்டிய அவசியம் உள்ள எவரும் தங்களது அன்றாட அறிவுத் தேவைகளை பூர்த்தி செய்துகொள்ளவும். சமீபத்தில் வெளியிடப்பட்ட அறிவியல் மற்றும் தொழில்முறை இலக்கியங்களை அணுகவும் நூலகத்தைப் பயன்படுத்தலாம்.  
புற்றுநோயியல் சிறப்பு நூலகம் சுலோவீனியன் நூலியல் பட்டியல் அமைப்பில் செயலில் உள்ள உறுப்பினராக இயங்குகிறது.
# சிறீ கோவிந்த குரு பல்கலைக்கழகம்

**சிறீ கோவிந்த குரு பல்கலைக்கழகம்** (*Shri Govind Guru University*) இந்தியாவின் குஜராத் மாநிலத்தில் கோத்ராவில் அமைந்துள்ள மாநில பல்கலைக்கழகம் ஆகும். இது 2015- ஆம் ஆண்டில் குஜராத் அரசாங்கத்தின் சிறீ கோவிந்த குரு பல்கலைக்கழகச் சட்டம், 2015 மூலம் நிறுவப்பட்டது. இப்பல்கலைக்கழகம் 2016-இல் பல்கலைக்கழக மானியக் குழுவால் அங்கீகரிக்கப்பட்டது. கிழக்கு குஜராத்தில் உள்ள பஞ்சமகால், மகிசாகர், தாகோத், சோட்டா உதய்பூர் மற்றும் வதோதரா ஆகிய மாவட்டங்களில் இப்பல்கலைக்கழகம் அதிகார வரம்பைக் கொண்டுள்ளது. 172 இணைவுப்பெற்ற கல்லூரிகளுடன் செயல்படும் இப்பல்கலைக்கழகம் சமூக மற்றும் மத சீர்திருத்தவாதியான கோவிந்த குருவின் பெயரால் அழைக்கப்படுகிறது.
# பக்த கவி நரசின் மேத்தா பல்கலைக்கழகம்

**பக்த கவி நரசின் மேத்தா பல்கலைக்கழகம்** (*Bhakta Kavi Narsinh Mehta University*) என்பது இந்தியாவின் குசராத்து மாநிலத்தில் உள்ள ஜுனாகத்தில் அமைந்துள்ள மாநில பல்கலைக்கழகம் ஆகும். இது 2015ஆம் ஆண்டு குசராத்து அரசின் பக்த கவி நரசின் மேத்தா பல்கலைக்கழக சட்டம், 2015 மூலம் நிறுவப்பட்டது.
# பக்த கவி நரசின் மேத்தா பல்கலைக்கழகம்

## துறைகள்

இப்பல்கலைக்கழகத்தில் கீழ்க்கண்ட கல்வி போதிக்கும் துறைகள் செயல்படுகின்றன.  
- மொழிகள் துறை
- சமூக அறிவியல் மற்றும் சமூகப்பணி துறை
- வாழ்க்கை அறிவியல் துறை
- வர்த்தகம் மற்றும் மேலாண்மைத் துறை
- வேதியியல் மற்றும் தடயஅறிவியல் துறை
# பக்த கவி நரசின் மேத்தா பல்கலைக்கழகம்

## இணைவு பெற்ற கல்லூரிகள்

தற்போது, ஜூனாகத், கிர் சோம்நாத், போர்பந்தர் மற்றும் தேவபூமி துவாரகாவைச் சேர்ந்த 154 கல்லூரிகளும், 42 முதுகலை மையங்களும் இந்தப் பல்கலைக்கழகத்துடன் இணைக்கப்பட்டுள்ளன.
# சோடியம் ஐதரோசெலீனைடு

**சோடியம் ஐதரோசெலீனைடு** (*Sodium hydroselenide*) என்பது NaSeH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், செலீனியம், ஐதரசன் அணுக்கள் சேர்ந்து இச்சேர்மம் உருவாகிறது.
# சோடியம் ஐதரோசெலீனைடு

## தயாரிப்பு

சோடியம் போரோ ஐதரைடுடன் செலீனியத்தைச் சேர்த்து ஒடுக்க வினைக்கு உட்படுத்துவதன் மூலம் சோடியம் ஐதரோசெலீனைடை உருவாக்கலாம்:
: Se + NaBH<sub>4</sub> → NaSeH + BH<sub>3</sub>(வளிமம்)
சோடியம் ஈத்தாக்சைடுடன் ஐதரசன் செலீனைடைச் சேர்த்து வினைப்படுத்தியும் மாற்று முறையில் இதை தயாரிக்கலாம்:
: NaOEt + H<sub>2</sub>Se → NaSeH + HOEt
சோடியம் ஐதரோசெலீனைடு சேமிப்பிற்காக தயாரிக்கப்படுவதில்லை. மாறாக உற்பத்தி செய்யப்பட்ட உடனேயே பயன்படுத்தப்படுகிறது.
# சோடியம் ஐதரோசெலீனைடு

## பண்புகள்

சோடியம் ஐதரோசெலீனைடு நீர் அல்லது எத்தனாலில் கரைகிறது. சோடியம் ஐதரோசெலீனைடு ஈரப்பதமான காற்றில் சோடியம் பாலிசெலினைடு மற்றும் தனிம செலீனியமாக மாற்றப்படுகிறது.  
சோடியம் ஐதரோசெலீனைடு சிறிதளவு ஒடுக்கும் பண்புகளையும் கொண்டுள்ளது.
# சோடியம் ஐதரோசெலீனைடு

## பயன்

கரிமத் தொகுப்பு வினைகளில் சோடியம் ஐதரோசெலீனைடு, விளைபொருளில் செலீனியத்தைச் செருகுவதற்கான ஒரு மின்னணு பதிலீட்டு முகவராகப் பயன்படுகிறது.
# சுவர்னிம் குசராத்து விளையாட்டு பல்கலைக்கழகம்

**சுவர்னிம் குசராத்து விளையாட்டு பல்கலைக்கழகம்** (*Swarnim Gujarat Sports University*) என்பது குசராத்து மாநிலத் தலைநகரான காந்திநகரில் அமைந்துள்ள மாநில பல்கலைக்கழகமாகும். இதனுடைய தலைமையகம் வதோதரா மாவட்டத்தில் அமைய உள்ளது. இது மாணவர்கள் தங்கிப் படிக்கும் பல்கலைக்கழகம் ஆகும். தமிழ்நாடு உடற்கல்வியல் மற்றும் விளையாட்டுப் பல்கலைக்கழகத்திற்குப் பிறகு இந்தியாவில் உடற்கல்விக்காக மாநில அரசால் நிறுவப்படும் இரண்டாவது பல்கலைக்கழகம் இதுவாகும்.
# சுவர்னிம் குசராத்து விளையாட்டு பல்கலைக்கழகம்

## இணைவுபெற்ற கல்லூரிகள்

### அரசு உதவிபெறும் கல்லூரிகள்

- சிறீ சி. பி. உடற்கல்வி பட்ட கல்லூரி
- உடற்கல்வி பட்ட கல்லூரி, மகமேதவாத்
# சுவர்னிம் குசராத்து விளையாட்டு பல்கலைக்கழகம்

## இணைவுபெற்ற கல்லூரிகள்

### சுயநிதி கல்லூரிகள்

- எஸ். எஸ். படேல் உடற்கல்வி கல்லூரி
- வி. ஜெ. படேல் உடற்கல்வி கல்லூரி
- சிறீ கே.கே.தாரையா உடற்கல்வி பட்ட கல்லூரி
- மருத்துவர் சுபாஷ் உடற்கல்வி பட்ட கல்லூரி
- எல். ஜே. விளையாட்டு மேலாண்மை நிறுவனம்
- எல். ஜெ. நிகழ்ச்சி மேலாண்மை நிறுவனம்